Seguiment de la reconstrucció després de la DANA a Manises
04 de febrer de 2025

· El Govern d'Espanya ha concedit 23.240.617,17 euros a l'Ajuntament de Manises

Manises, 4 de gener de 2025.- L'alcalde de Manises, Javier Mansilla, ha mantingut aquest matí una reunió tècnica amb el comissionat del Govern per a la reconstrucció després de la DANA, José María Ángel; la delegada del Govern a la Comunitat Valenciana, Pilar Bernabé; i el secretari d'Estat de Política Territorial, Arcadi España, junt amb altres alcaldes de municipis afectats, al voltant de concrecions de la concessió directa de subvencions del Govern d'Espanya a ajuntaments per a finançar obres de reparació, restitució o reconstrucció d'infraestructures, equipaments o instal·lacions i serveis de titularitat municipal dels danys causats. El Govern d'Espanya ha concedit 23.240.617,17 euros a l'Ajuntament de Manises.

Per una altra banda, l'Ajuntament de Manises està realitzant un seguiment personalitzat a les 38 persones afectades directament per la DANA, als qui ha convocat aquest dimarts a una reunió per a resoldre dubtes. L'alcalde de Manises, Javier Mansilla; el regidor d'Urbanisme, Guillermo Martínez, i el regidor de Serveis Socials, Juan Carlos Esteve, al costat del personal tècnic de l'Ajuntament de Manises, han transmés que el comité per al seguiment de la reconstrucció després de la DANA es reuneix totes les setmanes fent un control exhaustiu de l'evolució de la situació, entre d'altres assumptes.

En la reunió, s'han atés totes les preguntes i particularitats, a més d'explicar els recursos i el personal que disposa l'Ajuntament de Manises. S'ha descrit la situació actual sobre la reconstrucció de l'entorn del riu Túria, condicionada per la investigación de desapareguts, actuació prioritària en aquests moments.